
ΠΕΡΙΕΧΟΜΕΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού έξι (6) 
στρεμ. στη θέση «Κόρκανο» της περιφέρειας Κοινό- 
τητας Μαλεσίνας του Νομού Φθιώτιδας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ορίων δόμησης στον οικισμό Σαρακηνά- 


δου της Κοινότητας Σαρακηνόδου Νομού Ζακύν¬ 
θου . 2 

Τροποποίηση εγκεκριμένου ρυμοτομικού σχεδίου πό¬ 
λης Βέροιας (Ν. Ημαθίας) στο Ο.Τ. 223 . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2265 ( 1 ) 

Κήρυξη ως αναδασωτέας έκτασης εμβαδού έξι (6) στρεμ. 
στη θέση «Κόρκανο» της περιφέρειας Κοινότητας Μα¬ 
λεσίνας του Νομού Φθιώτιδας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης», 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας- και 
συγκεκριμένα: 


α. Του άρθρου 41 παρ. 1, β. του άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80 

β. 182447/3049/24.9.80 

5. Τις διατάξεις του άρθρου 29 του Ν. 2081/1992. 

6. Την αριθ. 2108/16.8.95 πρόταση του Δασαρχείου 
Αταλάντης, από την οποία προκύπτει ότι η έκταση που 
αναφέρεται στο θέμα είχε κατά το χρόνο της καταστρο¬ 
φής της δασικής βλάστησης, που έγινε από πυρκαγιά στις 
13.6.95 δασικό χαρακτήρα, κατά την έννοια του άρθρου 3 
παρ. 1 Ν. 998/79 και ως εκ τούτου επιβάλλεται η κήρυξή 
του ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση, της δασικής 
βλάστησης που καταστράφηκε από πυρκαγιά στις 13.6.95 
τη δημόσια δασική έκταση εμβαδού έξι (6) στρεμμάτων, 
που βρίσκεται στη θέση «Κόρκανο» περιφέρειας Κοινότη¬ 
τας Μαλεσίνας του Νομού Φθιώτιδας και προσδιορίζεται 
από τα στοιχεία ΑΒΓΔΕΑ, όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της 
αποφάσεως αυτής και έχει όρια: 

Ανατολικά: Με δημόσιο δάσος πεύσης. 

Δυτικά: Με δημόσιο δάσος πεύκης. 

Βόρεια: Με δημόσιο δάσος πεύκης. 

Νότια: Με δημόσιο δάσος πεύκης. 

Η απόφαση αυτή ισχύει από της κοινοποιήσεώς της αρ¬ 
μοδίους (άρθρο 41 Νόμου 998/79) και προ της δημόσιεύ- 
σεώς της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Αυγούστου 1995 

Ο Περιφερειακός Διευθυντής 
ΓΕΩΡΓΙΟΣ ΜΠΡΕΠΑΝΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ 1314 (2) 

Τροποποίηση ορίων δόμησης στον οικισμό Σαρακηνάδου 
της Κοινότητας Σαρακηνόδου Νομού Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και κυβερ¬ 
νητικά όργανα» (ΦΕΚ 137/Α). 

2. Τις διατάξεις του από 24.4.85 Π.Δ/τος (ΦΕΚ 181Δ/ 
3.5.85) «περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης», όπως τροποποιήθηκε με το από 14.2.87 
Π.Δ. {ΦΕΚ 133Δ/23.2.87). 

3. Τα με αρ. 1314/12.4.Θ2 και 202/24.5.95 έγγραφα 
της Κοινότητας Σαρακηνόδου για τροποποίηση των ορίων 
του οικισμού Σαρακηνάδου. 

4. Την με αρ. 1314/95 και 2094/95 εισήγηση της Υπη¬ 
ρεσίας «Επέκταση ορίων οικισμού Κοινότητας Σαρακηνά¬ 
δου». 

5. Την με αρ. ΤΠ 320/2.2.1994 απόφασή μας για την 
τροποποίηση ορίων και όρων δόμησης του οικισμού Σαρα¬ 
κηνάδου της Κοινότητας Σαρακηνάδου του Ν. Ζακύν¬ 
θου. 

6. Την απόφαση του Συμβουλίου Χ.Ο.Π. του Νομού, 
όπως αυτή διατυπώθηκε στο υπ' αριθμ. 06/14.7.95 (θέμα 
4ο) πρακτικό συνεδρίασης και με την οποία αποφασίζει 
ομόφωνα κάνει δεκτή την εισήγηση της Υπηρεσίας και 


γνωμοδοτεί την τροποποίηση των ορίων του οικισμού Σα¬ 
ρακηνάδου της Κοινότητας Σαρακηνάδου, όπως φαίνεται 
στο συνημμένο απόσπασμα χάρτη της περιοχής κλίμακας 
1:5000, με τους ισχύοντες όρους δόμησης, και φέρει πς 
υπογραφές των μελών, αποφασίζουμε: 

1) Αποδεχόμαστε το αίτημά της Κοινότητας Σαρακηνά¬ 
δου για την οριοθέτηση του ομώνυμου οικισμού της. 

2. Καθορίζουμε τα όρια του οικισμού Σαρακηνάδου, 
όπως αυτά φαίνονται στο από 14.7.95 θεωρημένο από την 
Προϊστάμενη της Δ/νσης Πολεοδομίας και Περ/ντος Ν. 
Ζακύνθου, διάγραμμα καθορισμού ορίων του παραπάνω 
οικισμού, κλίμακας 1:5000, το οποίο φέρει τη θεώρηση 
του Συμβουλίου Χ.Ο.Π. του Νομού και θ' αναρτηθεί επί 15 
ημέρες στα γραφεία της Δ/νσης Πολεοδομίας. 

3. Κατά τα λοιπά ιοχίιει η με αρ. ΤΠ 3587/8.10.88 από¬ 
φασή μας και οι τροποποιητικές της 4188/11.1.90 και 
320/2.2.94. 

4. Για κάθε αμφισβήτηση που ανακύπτει από την εφαρ¬ 
μογή της παρούσας αποφασίζει ο Νομάρχης μετά από 
γνώμη του Συμβουλίου ΠΕ.ΧΩ.Δ.Ε. (Σ.ΧΟΠ) του Νομού. 

5. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δημοσίου 
και της Κοινότητας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ζάκυνθος, 8 Αυγούστου 1996 

Ο Νομάρχης 
ΙΩΑΝΝΗΣ ΤΟΥΡΙΚΗΣ 

Αριβ. 2586 (3) 

Τροποποίηση εγκεκριμένου ρυμοτομικού σχεδίου πόλης 
Βέροιας (Ν. Ημαθίας) στο Ο.Τ. 223. 

(Συνεδρίαση 3.7.95 πρακτ. 15/95 Απόφαση 462/95) 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΕΡΟΙΑΣ 
Αφού έλαβε υπόψη: 

1. Τις διατάζεις του Ν.Δ/τος της 17.7.23 (ΦΕΚ 228Α/ 
16.8.23) «Περί σχεδίων πόλεων κ.λπ.». 

2. Την πολεοδομική μελέτη αναθεώρησης του εγκεκρι¬ 
μένου ρυμοτομικού σχεδίου πόλης Βέροιας, όπως εγκρί- 
θηκε με την αριθ. ΕΠΑ 182/87/68 απόφαση Νομάρχη 
Ημαθίας (ΦΕΚ 76Δ/3.2.88). 

3. Το από 29.12.86 Π.Δ/γμα (ΦΕΚ 16Δ/21.1.87) «Με¬ 
ταβίβαση αρμοδιοτήτων τροποποιήσεων εγκεκριμένου 
σχεδίου πόλεως και πολεοδομικών εφαρμογών στο Δήμο 
Βέροιας». 

4. Τις ενστάσεις 2591 /9.8.Θ4 των Βλαχογιάννη Γρηγό- 
ριου και λοιπών συνιδιοκτητών και 2804/14.8.94τωνΤσα- 
λουχίδη Γεωργίου, Ιωσηφίδου Κυριακή, Γκότζιου θεο- 
χόρη- 

5. Την 262/94 απόφαση του Δ.Σ. για κίνηση διαδικασίας 
τροποποίησης στο Ο.Τ. 223. 

6. Το Ν. 1577/85 άρθρο 12 παρ. 8, όπως τροποποιή¬ 
θηκε με μεταγενέστερες διατάξεις και ισχύει σήμερα. 

7. Το έγγραφο 1546/29.7.94 της 11ης Εφορείας Βυζα¬ 
ντινών Αρχαιοτήτων. 

8. Το έγγραφο 1186/14.9.94 και το 1648/28.1.84 της 
4ης Εφορείας Νεωτέρων Μνημείων. 

9. Την 405/95 απόφαση του Δ.Σ. «απόρριψη ενστά¬ 
σεων .... στο Ο.Τ. 223». 

10. Τη γνωμοδότηση του Συμβουλίου Χ.Ο.Π. Ν. Ημα¬ 
θίας, το οποίο με το σχετικό πρακτικό του γνωμοδοτεί 
υπέρ της πρότασης με διαφοροποίηση ως προς τη θέση 
της οικοδομικής γραμμής δυτικά του ναού, η οποία να εί¬ 


ναι στα 3 μ., όσον αφορά την ιδιοκτησία Μανωλίδη και σε 
συνέχεια να ακολουθεί το περίγραμμα του κηρίου των Ρα- 
πτόπούλου και Μποϋθα ως αυτή διατυπώθηκε στο 4ο 
θέμα του 14ου πρακτικού της 7.12.94, αποφασίζει ομό¬ 
φωνα: 

Εγκρίνει την τροποποίηση του εγκεκριμένου ρυμοτομι¬ 
κού σχεδίου πόλης Βέροιας στο Ο.Τ. 223, με σκοπό τη 
δημιουργία δεύτερεύοντος δικτύου ελεύθερων κοινόχρη¬ 
στων χώρων αποκλειστικά για πεζούς (Α.Κ.Χ.), πλάτους 
που κατ' ελάχιστο φθάνει τα δύο μέτρα (2 μ.) και εκτείνε¬ 
ται περιμετρικά του ιερού ναού του Αγ. Νικολάου του Ορ¬ 
φανού και το χαρακτηρισμό ως Κ.Χ. του περιβάλλοντος 
χώρου (αϋλειου χώρου) του ναού (ιδιοκτησία της εκκλη¬ 
σίας), όπως ειδικότερα εμφανίζεται στο τοπσγραφικό διά¬ 
γραμμα που συνοδεύει την παρούσα απόφαση, το οποίο 
υπέβαλε ο Λεωνίδας Γαϊτανάκης Αγρονόμος-Τοπ/φος 
Μηχ/κός, ελέγχθηκε από το Νικόλαο Σιδηρόπουλο Αγρο- 
νόμο-Τοπ/φο Μηχ/κό, υπάλληλο του Δήμου και θεωρή¬ 
θηκε από την προτεταμένη του Πολεοδομικού Τμήματος 
του Δήμου, Μαρία Αλδάκου, Αρχ/κτονα Μηχ/κό. 

Από την παραπάνω τροποποίηση δεν προκύπτει δαπάνη 
σε βάρος του προϋπολογισμού του Δήμου Βέροιας ούτε 
του κρατικού προϋπολογισμού. 

Κατά της απόφασης αυτής επιτρέπεται σύμφωνα με το 
Ν. 3200/55 προσφυγή ενώπιον του Υπουργού ΠΕΧΩΔΕ 
μόνο για παράβαση Νόμου μέσα σε προθεσμία 30 ημερών 
από τη δημοσίευση της παρούσας. 

Η παρούσα απόφαση, καθώς και το διάγραμμα που τη 
συνοδεύει, να δημοσιευθεί στην Εφημερίδα της Κυβερνή- 
σεως (η ισχύς της αρχίζει από την ημερομηνία της δημο¬ 
σίευσης. 

Βέροια, 13 Ιουλίου 1995 

Ο Αντιδήμαρχος 
ΚΩΝ/ΝΟΣ ΓΚΑΒΑΙΪΕΣ 

